b'\n_START_ARTICLE_\nShockheaded Peter\n_START_PARAGRAPH_\nShockheaded Peter er en musikal fra 1998 som bygger p\xc3\xa5 den tyske barneboken Busteper (originaltittel: Struwwelpeter) av Heinrich Hoffmann. _NEWLINE_Musikalen er skrevet og komponert av Julian Bleach, Anthony Cairns, Julian Crouch, Graeme Gilmour, Tamzin Griffin, Jo Pocock, Phelim McDermott, Michael Morris og gruppen The Tiger Lillies (best\xc3\xa5ende av Martyn Jacques, Adrian Huge og Adrian Stout). Den kombinerer elementer av pantomime og figurteater med sangversjoner av Hoffmanns opprinnelige vers. Sangene er i det store og hele tro mot originaltekstene i boken, men har en noe m\xc3\xb8rkere undertone. Hvert av diktene i boken omhandler ett ulydig barn, og i boken er det bare noen av diktene at barnets ulydighet f\xc3\xa5r en d\xc3\xb8delig utgang. I musikalen d\xc3\xb8r alle barna, \xc3\xa9n etter \xc3\xa9n. _NEWLINE_Musikalen var et bestillingsverk for teatrene the West Yorkshire Playhouse i Leeds og the Lyric Hammersmith i London. Stykket ble uroppf\xc3\xb8rt i Leeds i 1998 f\xc3\xb8r det ble satt opp i London. Senere har det v\xc3\xa6rt oppf\xc3\xb8rt med stor suksess rundt omkring i verden.'